**Autolla Nepaliin – Unelmien elokuva** on suomalainen vuoden 2014 dokumenttielokuva. Sen ohjasi Timo Peltokangas, ja sen ensi-ilta oli 28. marraskuuta 2014. Kokonaan joukkorahoituksella rahoitettu elokuva kertoo Juho Leppäsen käynnistämästä Autolla Nepaliin -projektista, jossa Leppänen ja neljä muuta kuskia ajoivat yhteensä yli 20 000 kilometrin matkan Suomesta Nepaliin ja takaisin tavoitteenaan auttaa kathmandulaisen turvakodin naisia.

Matka
-----

*Autolla Nepaliin* elokuvan taustalla on Juho Leppäsen vuonna 2010 saama idea Nepal-hankkeesta, kun hän oli valokuvaamassa Aasiassa. Autolla Nepaliin -projektia aloitettiin työstää varsinaisesti vuoden 2012 alussa. Hankkeen tarkoituksena oli ajaa Suomesta Kathmanduun hakemaan pakettiautolla nepalilaisnaisten tekemiä koruja suomalaiseen Store of Hope -kauppaan myytäväksi. Matkan tavoitteena oli saada kathmandulaisen turvakodin naisille omia tuloja, ja täten heille mahdollisuuden rahoittaa itse opintojaan.

Leppänen lähti elokuun alussa Rico Pircklénin ja Mikael Hautalan kanssa Helsingistä noin 10 000 kilometrin matkalle kohti Kathmandua. Paluumatkalla Leppäsen kanssa autoa ajoivat Misa Jokisalo ja Heikki Lamula. Menomatka kulki Suomen, Venäjän, Kazakstanin, Kirgisian, Kiinan, Pakistanin ja Intian kautta. Yhteensä yli 20 000 kilometriä kestänyt matka ajettiin Volkswagen Transporter -merkkisellä entisellä Postin pakettiautolla. Matkan piti alkujaan kestää noin kaksi kuukautta, mutta lopulta se venyi kuukautta pidemmäksi. Pisin tauko aiheutui Intiassa kuorma-auton törmättyä Transporteriin. Onnettomuus aiheutti kolmen viikon keskeytyksen, ja varaosat autoon hankki Suomessa ollut tukijoukko.

Matka sai runsaasti julkisuutta, ja sosiaalisessa mediassa sitä seurasi yli 10 000 ihmistä. Nepalissa hanke herätti myös paljon kiinnostusta, ja Kathmandussa järjestettiin esimerkiksi kaksi lehdistötilaisuutta. Samalla Nepalin suurin teleoperaattori Ncell ilmoitti kiinnostuksestaan tukea kehitysyhteistyöjärjestö Fida Internationalia uusien koulujen rakentamisessa. Matkan ansiosta maaliskuuhun 2014 mennessä Nepaliin oli rakennettu kaksi koulua, palkattu vuodeksi kolme opettajaa ja kerätty yli 70 000 euroa.

Elokuvatuotanto
---------------

Juho Leppänen ja Mikael Hautala ovat kertoneet, että jo matkan aikana kehittyi ajatus tehdä siitä elokuva. Sen aikana kuvattiinkin jo paljon dokumenttimateriaalia, ja elokuvan tuottamista varten aloitettiin joulukuussa 2013 joukkorahoituskampanja. Minimibudjetiksi asetettu 25 000 euroa saavutettiin jo ennen vuoden loppua.

Elokuvan *Autolla Nepaliin* ohjaajaksi tuli Timo Peltokangas, sen käsikirjoitti Juho Leppänen ja leikkasi Raimo Saba sekä Timo Peltokangas. Elokuvaa varten kuvattiin muun muassa haastatteluja, joissa projektiin osallistuneet kertoivat tarkemmin omista motivaatioistaan osallistua hankkeeseen. Kuvausryhmä lähti lisäksi helmikuussa 2014 kuvaamaan Nepaliin automatkan vaikutuksista.

*Autolla Nepaliin – Unelmien elokuvan* joukkorahoittajien kiitosnäytös oli 25. huhtikuuta 2014 Tampereen helluntaiseurakunnassa.  Teatteriensi-illan elokuva sai 28. marraskuuta 2014, ja se on Suomen ensimmäinen täysin joukkorahoituksella tuotettu teatterielokuva. Elokuvaa levittää teattereihin Black Lion Pictures Oy. Elokuvantekijät ovat ilmoittaneet ohjaavansa saamansa lipputulot kokonaisuudessaan Nepaliin.

Arvostelut
----------

|  |  |  |
| --- | --- | --- |
| **Episodi**Samuli Launonen | 3/5 tähteä |  |
| **Iltalehti**Tuomas Riskala | 2/5 tähteä |  |
| **Ilta-Sanomat**Taneli Topelius | 4/5 tähteä |  |
|

Lähteet
-------

1. ↑  Pätsi, Laura: Autolla on hyvä matka Nepaliin *Global.finland.fi*.  3.8.2012. Ulkoasiainministeriö.  Arkistoitu 22.10.2014. Viitattu 20.10.2014.
2. ↑  Makkonen, Jouko: Suomalaismiehet lähtivät autolla kohti Nepalia naisten turvakodin auttamiseksi  2.8.2012. Seurakuntalainen.fi.  Arkistoitu 22.10.2012. Viitattu 20.10.2014.
3. 1 2 3 4 5  Autolla Nepaliin -matka elokuvaksi  22.4.2014. Seurakuntalainen.fi. Viitattu 20.10.2014. [vanhentunut linkki]
4. ↑  Finnish youths’ trip to help Nepal *Kathmandu Post*.  2.9.2012. eKantipur.  Arkistoitu 22.10.2014. Viitattu 20.10.2014. (englanniksi)
5. ↑  Autolla Nepaliin pian myös elokuvana  27.3.2014. Volkswagen.  Arkistoitu 4.3.2016. Viitattu 20.10.2014.
6. 1 2  Niskanen, Eveliina: Pakettiautolla Tampereelta Nepaliin ja takaisin *Yle Uutiset*.  27.10.2012. Yleisradio. Viitattu 20.10.2014.
7. ↑  Mitä? Autollanepaliin.fi. Viitattu 20.10.2014.
8. ↑  Kathmandu – Yllätyksien päivät Osa 2 – Ncell ja mediapyöritys! Autollanepaliin.fi. Viitattu 20.10.2014.
9. 1 2  Kosonen, Katariina: Autolla Nepaliin -projekti elokuvaksi.  *Viestintuoja*, 17.4.2014, 61. vsk, nro 2, s. 3. Tampere:  Tampereen rukoushuoneyhdistys Saalem. Artikkelin verkkoversio (pdf). Viitattu 20.10.2014.  (Arkistoitu – Internet Archive)
10. ↑  Unelmien elokuvan kuvausmatka – päivä 1! Autollanepaliin.fi. Viitattu 20.10.2014.
11. ↑  Unelmien elokuva syntyi joukkorahoituksella *Länsiväylä*.  19.10.2014. Viitattu 20.10.2014. [vanhentunut linkki]
12. ↑  Autolla Nepaliin – Unelmien elokuva Black Lion Pictures Oy. Viitattu 20.10.2014.
13. ↑  Launonen, Samuli: Autolla Nepaliin - Unelmien elokuva *Episodi*.  27.11.2014. Viitattu 25.9.2017.
14. ↑  Riskala, Tuomas: Tylsä matkavideo *Iltalehti*.  28.11.2014. Viitattu 25.9.2017.
15. ↑  Topelius, Taneli: Hyväntekijät ylittävät itsensä - lue IS:n arvio elokuvasta Autolla Nepaliin, unelmien elokuva *Ilta-Sanomat*.  28.11.2014. Viitattu 25.9.2017.

Aiheesta muualla
----------------

* Autolla Nepaliin -projektin kotisivut
* Elokuva sen levittäjän Black Lion Picturesin sivuilla (Arkistoitu – Internet Archive)